Diari Oficial de la Generalitat Valenciana


Sumari del DOGV 5941, del 27-01-2009 (2009/582)

RESOLUCIÓ d'1 d'octubre de 2008, de la Direcció General per al Canvi Climàtic, per la qual s'atorga a l'empresa Francisco Vento, SA l'autorització ambiental integrada per a una instal·lació industrial (existent) destinada a la fabricació de paper i cartó, al terme municipal de Buñol.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5941

Data del DOGV
:   27-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/582


Data del document
:   01-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Buñol
    * indústria de pasta i paper
    * empresa privada

RESOLUCIÓ d'1 d'octubre de 2008, de la Direcció General per al Canvi Climàtic, per la qual s'atorga a l'empresa Francisco Vento, SA l'autorització ambiental integrada per a una instal·lació industrial (existent) destinada a la fabricació de paper i cartó, al terme municipal de Buñol. [2009/582]  
Vistos els documents que es troben en l'expedient 181/06 IPPC, instruït a instàncies de l'empresa Francisco Vento, SA, a fi d'obtenir l'autorització ambiental integrada per a les instal·lacions industrials (existents) destinades a la fabricació de paper i cartó, s'emet aquesta resolució de conformitat amb els següents   
Antecedents de fet  
Primer. Amb data 4 de desembre de 2006, el Sr. Francisco Rafael Vento Rehués, en nom de la mercantil Francisco Vento, SA, amb CIF A-46262358 i domicili social al c/ Molins, 16, del terme municipal de Buñol (València), presenta en la Conselleria de Territori i Habitatge una sol·licitud d'autorització ambiental integrada per a les instal·lacions industrials (existents) destinades a la fabricació de paper i cartó, que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de Buñol, en el qual es determina la compatibilitat de les instal·lacions, exclosa -amb caràcter general- la zona d'emmagatzemament de paper de rebuig. Durant la tramitació de l'expedient, Francisco Vento, SA, d'acord amb l'Ajuntament de Bunyol, va presentar un estudi urbanístic de detall d'aquesta zona, en el qual es delimita cartogràficament la zona d'emmagatzemament de paper de rebuig compatible de la que no ho és. Aquesta resolució es limita a la zona compatible amb el planejament vigent en l'Ajuntament de Buñol.  
Segon. En data 14 de febrer de 2007 se sol·licita al promotor documentació per a admetre a tràmit la sol·licitud, la qual es presenta en dates 18 d'abril de 2007 i 18 de juliol de 2007.  
Tercer. En data 11 de setembre de 2007 s'admet a tràmit la sol·licitud i es remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Quart. Consten en l'expedient els informes de l'EPSAR i del Servei d'Avaluació d'Impacte Ambiental (en el qual es determina que el projecte per al qual se sol·licita autorització administrativa no es troba sotmés a avaluació d'impacte ambiental).  
Cinqué. Amb data 28 de novembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5649).  
Durant aquest període no es presenten al·legacions al projecte ni a aquesta Conselleria ni a l'Ajuntament de Buñol. En l'expedient consta el certificat de la informació pública. No obstant això, es reben al·legacions fora de termini, tant a la Conselleria de Medi Ambient, Aigua, Urbanisme i Habitatge com a l'Ajuntament de Buñol.  
Sisé. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. S'han incorporat a l'expedient els informes emesos pel Servei de Protecció de l'Ambient Atmosfèric, el Servei de Residus Industrials, el Servei de Residus Urbans i per l'Ajuntament de Buñol.  
Vuité. Com a conseqüència del contingut d'aquests informes, amb data 7 de març de 2008, la Conselleria de Medi Ambient, Aigua, Urbanisme i Habitatge requereix nova documentació a l'empresa, la qual la presenta amb dates 17 de març i 1 d'abril de 2008.  
Nové. Amb data 8 d'abril de 2008 es rep l'informe emés per la Confederació Hidrogràfica del Xúquer i, com a conseqüència del qual, amb data 15 d'abril de 2008, la Conselleria de Medi Ambient, Aigua, Urbanisme i Habitatge requereix nova documentació a l'empresa, la qual la presenta amb data 16 d'abril de 2008.  
Deu. Amb data 24 d'abril de 2007 l'Ajuntament de Buñol emet un informe favorable.  
Onze. Amb data 28 de juliol de 2008 es realitza el tràmit d'audiència a l'interessat.  
Dotze. Amb data 29 de juliol de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 181/06 IPPC de sol·licitud d'autorització ambiental integrada, promogut per Francisco Vento, SA.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 6.1.b de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Reial decret 509/2007, i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Francisco Vento, SA l'autorització ambiental integrada per a una instal·lació industrial (existent) destinada a la fabricació de paper i cartó, que s'ha de desenvolupar a l'establiment situat al c/ Molins, 16, del terme municipal de Buñol (València), referent al Projecte bàsic instal·lació per a la fabricació de paper, de data 1 de desem  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
bre de 2006 i subscrit pel Sr. Luis M. González García, la qual queda inscrita en el Registre General d'Instal·lacions IPPC de la Comunitat Valenciana amb el número 297-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclou en aquesta autorització el següent focus, la nomenclatura del qual serà d'ara endavant la utilitzada per al millor control i comunicació de les emissions:  
Núm. focus Descripció  
F-1 Caldera generació de vapor (gas natural)  
Aquest focus estarà convenientment identificat in situ, d'acord amb aquesta nomenclatura.  
Els valors límit d'emissió per a focus canalitzats i la periodicitat de controls per ECMQA seran els següents:  
En aquesta autorització no s'inclou la planta de cogeneració de què disposa la indústria, que, tal com s'indica, no està en ús atesa la situació del mercat actual, sense que es preveja la posada en funcionament. La posada en funcionament d'aquesta instal·lació requerirà l'autorització prèvia per part de la Direcció General per al Canvi Climàtic.  
1.2. Control de l'emissió de contaminants per focus canalitzats  
1.2.1. Condicions de presa de mostres i expressió de resultats:  
a) Punts de presa de mostres: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200º C.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
e) La periodicitat mínima de control de les emissions per part d'una entitat col·laboradora en matèria de qualitat ambiental serà biennal.  
1.3. Olors  
Encara que es tracta d'una indústria del sector paperer, pel seu procés productiu no s'han de generar les olors pròpies d'altres indústries del sector.  
No obstant això, quan l'òrgan competent ho considere necessari, podrà requerir al titular de la factoria la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13599. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
2. Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Diürn Nocturn  
70 dB(A) 60 dB(A)  
En un termini inferior a sis mesos després de la resolució de l'autorització ambiental integrada, una vegada executat el replantejament de les condicions d'emmagatzemament de paper de rebuig, s'haurà de dur a terme una auditoria acústica i posteriorment, almenys cada cinc anys, s'haurà de realitzar-ne de nou, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
Consta en l'expedient l'informe de l'EPSAR, titular del col·lector al qual la industrial evacua els seus abocaments d'aigües residuals.  
El titular de l'activitat està obligat a portar l'adequat manteniment de les basses o dels depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.  
La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe ni indirecte al domini públic hidràulic.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
3.1. Aigües residuals industrials  
Les aigües residuals industrials han de procedir, bàsicament, de la deshidratació de la pasta de cel·lulosa durant el procés de fabricació.  
Aquestes aigües se sotmeten conjuntament a un tractament fisicoquímic en la planta de tractament d'aigües residuals (PTAR) de la indústria. Aquest tractament és de caràcter fisicoquímic (flotació per dissolució/injecció d'aire en l'aigua residual, amb addició de coagulant i agent de floculació), un tractament biològic aerobi per mitjà de llots activats i finalment homogeneïtzació dels llots obtinguts, que es reintrodueixen en el procés productiu. Per mitjà d'aquest tractament s'aconsegueix reintroduir en el procés productiu el 70% de l'aigua tractada en el fisicoquímic i la resta es tracta en el biològic. Les aigües així tractades s'aboquen a la xarxa de col·lectors generals de la Generalitat Valenciana, per a la qual cosa es disposa d'autorització d'abocament des del 27 de desembre de 1996.  
L'empresa haurà d'executar un pla d'autocontrols analítics sobre l'abocament d'origen industrial, en el qual es caracteritzaran trimestralment els paràmetres següents:  
Paràmetre Unitats Concentració mitjana   
 diària màxima  
pH u. pH 5,5-9  
Conductivitat elèctrica µS/cm 3.000  
Sòlids en suspensió mg/l 500  
DQO mg/l 1.000  
DBO5 mg/l 500  
NKT mg/l 50  
P total mg/l 15  
En tots els casos les mostres seran integrades durant 24 hores i es prendran a l'arqueta de registre. Les anàlisis seran efectuades per un laboratori homologat, entenent per aquests els corresponents a empreses col·laboradores dels organismes de conca en matèria de control d'abocaments, tal com estableix l'Ordre MAM 985/2006, de 23 de març, per la qual es desplega el règim jurídic de les entitats col·laboradores de l'administració hidràulica en matèria de control i vigilància de qualitat de les aigües i gestió dels abocaments al domini públic hidràulic.  
Pel que fa a abocaments indirectes consta en l'expedient el certificat pel qual s'assenyala que, tenint en compte les mesures preventives, no hi ha risc d'abocament discontinu a llits, sòls, subsòls, terrenys o embassaments.  
3.2. Aigües sanitàries  
Les aigües residuals sanitàries, procedents dels lavabos i vestidors, s'aboquen a la xarxa de clavegueram de l'Ajuntament de Buñol.  
S'haurà de presentar a la Direcció General per al Canvi Climàtic un certificat emés per l'Ajuntament de Buñol, corresponent a la connexió i acceptació dels abocaments d'aigües residuals sanitàries a la xarxa de clavegueram municipal, amb indicació de la data en què es va realitzar l'esmentada connexió i l'establiment de la periodicitat amb què s'han de fer els controls.  
3.3. Aigües pluvials  
Les aigües pluvials de cobertes, juntament amb les d'escolament, discorren sobre la solera impermeable, executada en pendent cap al riu Buñol.  
Per a evitar que els lixiviats procedents del magatzem a la intempèrie de paper de rebuig puguen discórrer fins al riu Bunyol, s'haurà de dur a terme aquest emmagatzemament a cobert o, alternativament, s'haurà de disposar d'un sistema que permeta el drenatge i emmagatzemament temporal de les aigües pluvials que donen sobre les bales de paper de rebuig, per a la posterior utilització en el procés de fabricació, directament o després del seu tractament en la PTAR de la indús  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
tria. Abans de 2 mesos des de la concessió de l'autorització ambiental integrada, s'haurà de presentar un projecte en què es detalle la solució triada, incloent-hi el termini d'execució, que no ha de sobrepassar els 6 mesos a partir de la resolució.  
4. Protecció del sòl i de les aigües subterrànies  
Es prohibeix l'abocament a llits, sòls o subsòls que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
El titular ha remés l'informe preliminar de situació del sòl que estableix el Reial decret 9/2005, de 14 de gener, referent a la relació d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la capacitat de producció del centre productiu detallat en l'annex I, siga de l'entorn de 28.000 t/any de paper biclasse per a cartó ondulat.  
L'esmentat centre productiu està inscrit en el Registre de Petits Productors de Residus Tòxics i Perillosos de la Comunitat Valenciana, conforme estableix l'article 22 del Reial decret 833/1988, de 20 de juliol, pel qual s'aprova el reglament per a l'execució de la Llei 20/1986, bàsica de residus tòxics i perillosos i l'Ordre de 12 de març de 1998 de la Conselleria de Medi Ambient, per la qual es crea i regula l'esmentat registre.  
Així mateix, es projecta generar els següents residus no perillosos:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Els residus s'han de lliurar a un gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys, s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
5.2. Gestió de residus  
S'autoritza Francisco Vento, SA per a la realització de l'operació de valoració R3 (Reciclatge o recuperació de substàncies orgàniques que no s'utilitzen com a dissolvents), dels següents residus no perillosos, de procedència interna i externa, sempre que la seua capacitat de tractament anual siga de l'entorn de la magnitud que a continuació es detalla:  
Les quantitats exposades inclouen els residus no perillosos que, generats en Francisco Vento, SA, tenen la mateixa codificació. La relació entre la capacitat de gestió de residus no perillosos (31.500 t/any) i la capacitat de producció anual de paper biclasse per a cartó (28.000 t/any) serà d'aproximadament 1,12.  
La recollida de bales de paper de rebuig s'haurà de realitzar en un recinte que evite la dispersió de restes de paper cap a l'exterior i el contacte de lixiviats amb el medi.  
Els residus recollits en la taula no han de tenir cap de les característiques de perillositat que figuren en l'annex 2, apartat A, de l'Ordre MAM/304/2002.  
Quant a l'activitat de gestió de residus no perillosos, l'empresa ha de portar un registre documental en el qual figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, ha de emplenar la memòria anual com a gestor de residus no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, la producció anual d'argila, les característiques de l'emmagatzemament abans de la seua gestió, quantitat i naturalesa dels residus resultants del procés com també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents a les normals que poden afectar el medi ambient  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
Causes de l'incident.  
Hora en què es va produir i la seua duració.   
Característiques de l'emissió o abocament.   
Mesures correctores adoptades.   
Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14991:1996.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de sis mesos, el titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada, en el termini de sis mesos, per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
València, 1 d'octubre de 2008.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
Francisco Vento, SA és una instal·lació industrial (existent) destinada a la fabricació de paper a partir de paper i cartó reciclat, ubicada al c/ Molins, 16, del terme municipal de Buñol (València).  
Per a això, es projecta partir íntegrament de matèria primera recuperada catalogada com a residu no perillós (paper de rebuig), que pot procedir del residu generat en altres processos industrials de fabricació i manipulació de paper o cartó, o de plantes de classificació de residus, o de la recollida selectiva de paper i cartó.  
La capacitat de producció és de 28.000 t/any de paper biclasse per a cartó ondulat. O, dit d'una altra manera, la capacitat de gestió de residu no perillós és de 31.500 t/any de paper i cartó recuperats.  
Bàsicament, el procés de fabricació de paper biclasse per a cartó ondulat es duu a terme en dues etapes: preparació de la pasta i fabricació de paper biclasse per a cartó ondulat, o dit d'una altra manera, desenllaçament de les fibres que formaven el paper i cartó recuperats i el posterior enllaçament, aquesta vegada en forma de paper biclasse per a cartó ondulat.  
Així, la primera etapa comença amb la recepció de les bales de paper de rebuig, que posteriorment es processen en desintegradores, per a generar una pasta a partir de les fibres de cel·lulosa que componien el paper i cartó. Una vegada que la pasta adquireix la consistència i homogeneïtat desitjades, se li fa travessar una sèrie d'equips (ciclons, separadors, centrifugadores), fins a obtenir-ne dos corrents: un corrent depurat i un altre, residual. El corrent depurat, format per una suspensió de fibres de cel·lulosa, s'emmagatzema per a la dosificació en la màquina de paper. El corrent residual estarà format per materials indesitjables que hagen format part del paper de rebuig, separats en forma de sediments i flotants.  
En la segona etapa es fabrica el paper biclasse per a cartó ondulat a partir de la simple deshidratació de la pasta de cel·lulosa. Per a això, i de manera contínua en la màquina de paper, inicialment es duu a terme el laminatge i deshidratació per mitjans mecànics i, posteriorment, l'assecatge tèrmic abans del bobinatge i l'emmagatzemament.  
Les aigües residuals industrials han de procedir bàsicament de la deshidratació de la pasta de cel·lulosa durant el procés de fabricació i, en menor grau, de la deshidratació de llots de depuració i d'elements impropis que estiguen mesclats amb el paper que s'ha de reciclar.  
Aquestes aigües se sotmeten conjuntament a un tractament fisicoquímic en la planta de tractament d'aigües residuals (PTAR) de la indústria. Aquest tractament és de caràcter fisicoquímic (flotació per dissolució/injecció d'aire en l'aigua residual, amb addició de coagulant i agents de floculació), un tractament biològic aerobi per mitjà de llots activats i finalment homogeneïtzació dels llots obtinguts, que es reintrodueixen en el procés productiu. Per mitjà d'aquest tractament s'aconsegueix reintroduir en el procés productiu el 70% de l'aigua tractada en el fisicoquímic i la resta es tracta en el biològic. Les aigües així tractades s'aboquen a la xarxa de col·lectors generals de la Generalitat Valenciana.  
Els residus perillosos s'han d'emmagatzemar a cobert en contenidors adequats. La recollida de bales de paper de rebuig s'haurà de realitzar en un recinte que evite la dispersió de restes de paper cap a l'exterior i el contacte de lixiviats amb el medi.